ΣΟΦΙΑ ΣΙΔΕΡΗ
Δες τι πόσταρε η Σοφία.
"Το να χαθείς είναι υπέροχος τρόπος να βρεις τον εαυτό σου".
Άρα, είναι στην Ελλάδα.
Αν στρέψεις τον φακό από την άλλη,
θα δεις δύο γυναίκες με ρόμπες, έτοιμες να φάνε η μία την άλλη.
Μίντι.
Να το πεις στον Γκαμπριέλ.
Πρέπει να μάθει από εμένα ότι η κοπέλα του έχει κοπέλα;
Η πρώην μνηστή του, βασικά, κι εδώ που φτάσαμε, ναι, μα επιβεβαίωσέ το πρώτα.
Να βεβαιώνεσαι πως υπάρχει φωτιά, καθώς, ενίοτε, είναι απλώς καπνός.
Αλλιώς πάει το ρητό.
Δεν κάπνιζες χόρτο.
-Η Μίντι Τσεν; -Ναι.
Ο Νικολά ικέτεψε να πάω στην JVMA.
Προσπαθεί να μου ζητήσει συγγνώμη για το Ρολάν Γκαρός.
-Δεν θα το κάνω εύκολο. -Καλή τύχη.
Και σ' εσένα.
ΣΟΦΙΑ ΣΙΔΕΡΗ
ΓΕΙΑ, Η ΕΜΙΛΙ ΚΟΥΠΕΡ ΕΙΜΑΙ. ΠΑΡΕ ΜΕ, ΣΕ ΠΑΡΑΚΑΛΩ.
Η ΕΜΙΛΙ ΣΤΟ ΠΑΡΙΣΙ
Η γκαλερί μού είπε πως ζήτησε άδεια,
αλλά δεν απαντά στις κλήσεις και τα μηνύματά μου.
Μια χαρά θα είναι. Δεν πέρασαν πολλές μέρες.
Δεν είμαι σίγουρος.
Χθες έπαιρνα στα νοσοκομεία.
Πήγα στο πάρκο όπου συχνάζει,
και μετά, στο αγαπημένο της καφέ,
αλλά δεν την είχε δει κανείς εκεί.
Δεν μου είναι εύκολο αυτό που θα πω,
αλλά ενδεχομένως η Καμίλ να βρίσκεται στην Ελλάδα με τη Σοφία.
Την καλλιτέχνιδα από την γκαλερί της;
Μιλούσε μαζί της στο τηλέφωνο
λίγο προτού παντρευτείτε.
Μάλιστα. Για τι πράγμα;
Για τη σχέση τους.
Ήταν μαζί.
Δεν ξέρω πότε ξεκίνησε, αλλά τις έπιασα να φιλιούνται
στο πάρτι για το σπίτι του Άλφι,
ενώ βρέθηκαν και στην Ελλάδα.
Είπε πως πήγε για δουλειά.
Αργότερα, τις πέτυχα μαζί σ' ένα καφέ στο Παρίσι,
και μάλωναν σαν ζευγάρι.
Με απάτησε.
Θαρρώ πως ήταν κάτι πιο σοβαρό.
Το ίδιο κάνει.
Ακούγεται λιγότερο άσχημο.
Κι εσύ το γνώριζες;
Δεν ήμουν βέβαιη.
Μπορεί να το γνώριζες και να μη σε ένοιαζε.
Λες να την παντρευόμουν αν ήξερα ότι είχε άλλη;
Είχα δική μου σχέση, εντάξει;
Δεν θα ανακατευόμουν στη δική σου.
Πρώτα η συμφωνία, και τώρα, αυτό. Βαρέθηκα τα μυστικά.
Κι εγώ!
Η Καμίλ είναι στην Ελλάδα, λοιπόν. Μια χαρά.
Θα ενημερώσω τους δικούς της, να μην ανησυχούν.
Για την ιστορία, η συμφωνία δεν ήταν δική μου… ιδέα.
Εντάξει, τα λέμε αργότερα.
Πώς νιώθεις σήμερα;
Θες να νιώσεις ακόμη καλύτερα;
Πρέπει να πάω στη δουλειά.
Μίλησα με τον Λουί ντε Λεόν.
Η JVMA θέλει να αναθέσει την προώθηση του κλαμπ στο Γραφείο Γκρατό.
Τι;
Εμείς οι δυο θα συνεργαστούμε ξανά.
Με την JVMA;
Μόνο τα χρήματα θα βάλουν αυτοί.
"Μόνο";
Έχω προϊστορία με τον Λουί.
Και μου έκλεψε στέλεχος.
Δεν εμπλέκεται σ' αυτά ο Λουί.
Σιγά μην ασχοληθεί.
Θέλει να φτιάξει την πιο ισχυρή ομάδα για το λανσάρισμα αυτού του κλαμπ.
Είσαι μέρος της.
Σιλβί;
Σε παρακαλώ.
Σε χρειάζομαι.
Τότε, δεν έχω άλλη επιλογή.
Το γυμναστήριο είναι στον δεύτερο
και το λογιστήριο στον τρίτο.
Πιθανόν να υπογράψεις κι άλλα έγγραφα.
Ως το τέλος της μέρας, θα έχεις την κάρτα και το email σου.
Στην κουζίνα, υπάρχει φαγητό για όλους.
Κι αυτό εδώ είναι όλο δικό σου.
Καταπληκτικό.
Έχουμε αρκετά προνόμια εδώ. Μα έχει και πολλή δουλειά.
Μετά χαράς να περνάω πολλές ώρες εδώ μέσα.
Ζουλιέν; Τι γυρεύεις εδώ;
Καλημέρα, Μίντι. Δουλεύω εδώ πλέον.
Δεν είχα ιδέα.
Η Έμιλι κράτησε μυστικό; Πώς κι έτσι;
Ίσως να μου το 'πε.
Συνέβησαν πολλά τελευταία.
-Συγχαρητήρια. -Ευχαριστώ.
Και για εμάς.
Χαιρόμαστε που τον έχουμε εδώ.
Σ' αφήνουμε τώρα.
Χαιρετισμούς στην Έμιλι. Πες της για το γραφείο μου.
Από δω.
Συγγνώμη που σ' έφερα εδώ.
Είχα άγχος στον έλεγχο, επειδή έχω μεγάλο και προκλητικό στήθος,
αλλά δεν έδωσαν σημασία.
Μίντι, ντρέπομαι απίστευτα για όσα είπε ο πατέρας μου.
Δεν είμαι έτσι. Δεν θα άλλαζα τίποτα σ' εσένα.
Μα δεν είπες λέξη όταν με προσέβαλε, Νίκο.
Φαντάζεσαι πώς ένιωσα;
Χίλια συγγνώμη.
Δυσκολεύομαι να του υψώσω ανάστημα.
Θέλω να είμαι με κάποιον που θα με στηρίζει.
Δεν θα ξανασυμβεί.
Θα σε στηρίζω, το υπόσχομαι.
Σημαίνεις πιο πολλά για εμένα απ' ό,τι εκείνος ή αυτό εδώ.
Αλήθεια;
Ναι.
Έλα. Θέλω να επανορθώσω.
Έτοιμη;
Θεέ μου.
Το βεστιάριο της εταιρείας! Αλήθεια τώρα;
Διάλεξε ό,τι θες.
Είναι λες κι έχω το προσωπικό μου Bon Μarché.
Αν θες να επιστρέψεις το σύνολο που σου πήρα,
δεν θα προσβληθώ.
Το πούλησα στο Vestiaire Collective.
Ήθελα λεφτά για τη Eurovision.
Εντάξει, μου άξιζε αυτό.
Κι αυτό σου αξίζει.
Δεκτή η συγγνώμη σου.
Πέθανα ή βρίσκομαι στο βεστιάριο της εταιρείας;
Είσαι όντως στο βεστιάριο. Κι εγώ… θα ψωνίζω από δω.
-Πλάκα κάνεις! -Ναι.
Τα λέμε μετά τη σύσκεψη.
Έγινε. Ευχαριστώ.
Πέρνα να μου δείξεις τι διάλεξες.
Δικό μου.
Θα μοιράσουμε τη δουλειά του Ζουλιέν.
Θα αναλάβω εγώ τους πελάτες του. Νιώθω ελαφρώς υπεύθυνη.
Εσύ θα νιώθεις απαίσια, όμως.
Όχι ιδιαίτερα.
Οι πάντες είναι αναλώσιμοι. Να το θυμάσαι αυτό.
Λουκ, εσύ θα αναλάβεις την εκδήλωση της Boucheron.
Επίσης, θα περάσουν σήμερα για την τελευταία σύσκεψη.
Βεβαίως.
Μα είμαστε βέβαιοι πως είμαι ο κατάλληλος γι' αυτό;
Δεν συνεργαζόσουν αρκετούς μήνες με τον Ζουλιέν;
Είχα υποστηρικτικό ρόλο.
Δεν κατέχω τις απαιτούμενες λεπτομέρειες.
Είναι απλώς ένα γεύμα
σ' ένα ωραίο μέρος με όμορφα κοσμήματα,
με ορισμένους πελάτες τους. Αυτό είναι όλο.
Πρόκειται για πολυτελή κοσμήματα.
Θα τσεκάρουν κάθε λεπτομέρεια με μεγεθυντικούς φακούς.
Καταλαβαίνεις… Όχι.
Κι αν δεν είμαι επαρκής;
Δεν έχουμε άλλη επιλογή.
-Μα… -Αρκετά το συζητήσαμε.
Για την ιστορία, σε θεωρώ επαρκέστατο.
Σ' ευχαριστώ.
Θες να επιστρέψω;
Είσαι δυστυχής χωρίς εμένα;
Ναι! Επειδή μου άφησες το πάρτι της Boucheron.
Δεν γνωρίζω αρκετά γι' αυτό,
και θα έρθουν για την τελευταία επίδειξη!
Το δουλέψαμε μαζί, Λουκ.
Ξέρεις όσα κι εγώ.
Ξέρω τα υλικοτεχνικά,
μα χρειάζομαι λεπτομέρειες.
Τα ονόματα των κοσμημάτων, το μενού,
τι είδους αλάτι θα μπει στα τραπέζια,
πόσο καλή πορσελάνη, αυτά που ξέρεις εσύ.
Εντάξει, πότε θα έρθουν;
Σε είκοσι λεπτά.
Θα μου χρωστάς χάρη.
Οι καλεσμένοι θα αρχίσουν να καταφθάνουν στις δώδεκα.
Το προσωπικό θα τους συνοδεύσει στον ιδιωτικό ανελκυστήρα,
που θα τους ανεβάσει στο Le 26 V.
Θα έχει τραπέζια και κοσμήματα σε διάφορα σημεία της αίθουσας.
Η Coanna θα αναλάβει τα άνθη.
Τα μαχαιροπήρουνα είναι Christophe.
Μαχαιροπήρουνα Christophle.
Τα σερβίτσια είναι Bernard… κάτι.
Bernardaud.
Σωστά. Bernar, όπως είπε.
Τι θα τους σερβιριστεί;
Θέλετε να παραγγείλετε φαγητό;
Μια στιγμή.
Σίγουρα, θα είναι κάτι εκπληκτικό.
-Πληρώνει η εταιρεία το γεύμα; -Ναι.
Θα πληρώσετε εσείς το γεύμα, σωστά;
Και βέβαια, Λουκ.
Και μάλιστα, ακριβά.
Μπαγκέτα με τυρί και ζαμπόν.
Θαυμάσια.
Θα τους σερβίρουμε μπαγκέτα με τυρί και ζαμπόν.
Κλασικό… και απλό.
Με πατατάκια.
Το ορεκτικό είναι αυτό;
Το ορεκτικό;
Αυτό ρωτάτε;
Το ορεκτικό θα είναι αυτό;
Για ορεκτικό, μια ζεστή γαριδοσαλάτα.
Μια ζεστή γαριδοσαλάτα.
Με μια μπαγκέτα με τυρί και ζαμπόν.
-Παράξενο ακούγεται. -Κι αηδιαστικό.
Η μπαγκέτα ήταν για εμένα, ηλίθιε.
Η μπαγκέτα είναι για εμένα, ηλίθιε.
Όπως και να 'χει, θέλουμε να βρεθεί στο επίκεντρο η Quatre Collection.
Απλώς θα χρειαστεί να γίνουν μερικές αλλαγές στο μενού.
Όντως. Μην πάθουν τίποτα οι άνθρωποι.
Δεν θα πάθει κανείς τίποτα.
Θα είναι μια υπέροχη εκδήλωση. Σας το εγγυώμαι.
Γεια σου, σέξι σύνολο. Θα σε λατρέψει ο Νίκο.
Τι χαριτωμένο που είσαι εσύ. Ή μάλλον, εσύ. Όχι, εσένα αγαπώ.
Γεια σου! Πώς είπες;
Θες να έρθεις κι εσύ μαζί μου; Εντάξει.
Με συγχωρείτε.
Γεια σας.
Πρώτη φορά έρχεστε;
Ναι, αλλά μου δόθηκε άδεια να ψωνίσω. Αλήθεια.
Αλίμονο.
Μα οι γυναίκες δεν πρέπει να μπαίνουν μόνες τους στο βεστιάριο.
Χρειάζεστε συνοδό.
Καρότσι χρειάζομαι,
αλλά, αν βοηθούσε κάποιος, ακόμη καλύτερα.
Δεν είναι τόσο απλό, βασικά.
Και μετά, μου είπαν ότι ο Λουί
συνηθίζει να διαλέγει ρούχα για τις υπαλλήλους της JVMA.
Να πάρει. Βρες άλλο χόμπι, ρε φίλε. Ακούγεται οριακά τρομακτικό.
Είναι απολύτως τρομακτικό.
Επιμένει να δοκιμάζουν όλες τα ρούχα μπροστά του.
Σοβαρά τώρα;
Κι αν δεν το κάνεις, θεωρεί πως
δεν κατανοείς τη βιομηχανία της μόδας.
Και δεν ανελίσσεσαι.
Κι αν το κάνεις…
Δέχεσαι παρενόχληση.
Ακούγεται φρικτό.
Θα το πεις στον Νίκο;
Ο πατέρας του είναι.
Δεν ξέρω τι να κάνω.
Συγγνώμη.
-Με καλούν από την Ελλάδα. -Τι;
Βάλε ανοιχτή.
Γεια. Εδώ Έμιλι.
Γεια σου, Έμιλι. Η Σοφία είμαι.
Έλαβα το μήνυμά σου. Μπορώ να κάνω κάτι για εσένα;
Γεια. Ναι.
Θέλω η Καμίλ να είναι ευτυχισμένη. Ειλικρινά.
Θα μπορούσε να επικοινωνήσει με τον Γκαμπριέλ ή τους γονείς της,
να πει πως είναι ασφαλής,
ώστε να πάψουν να ανησυχούν; Θα το εκτιμούσα ιδιαιτέρως.
Συγγνώμη. Δεν καταλαβαίνω.
Γεια, η Μίντι είμαι.
Ξέρουμε πως η Καμίλ είναι μαζί σου.
Ακούγεται πραγματικά υπέροχο,
μα δεν μπορεί να εξαφανίζεται κατ' αυτόν τον τρόπο.
Ανησυχούμε.
Ειλικρινά, δεν καταλαβαίνω τι εννοείτε.
Την τελευταία φορά που μιλήσαμε, ετοιμαζόταν να παντρευτεί τον Γκαμπριέλ.
Με πλήγωσε.
Ούτε εσύ ξέρεις πού είναι;
Όχι. Τι συμβαίνει;
Απαγορεύεται, δεσποινίς.
Γεια.
Τι έγινε τώρα; Έλαβες κάρτα από την Ελλάδα;
Όχι, μου τηλεφώνησε η Σοφία.
Δεν έχει ιδέα πού είναι η Καμίλ.
Όντως αγνοείται.
Θα με καλύψεις, Μπαστιάν;
Πού πας;
Στη Μεζέβ. Έχουν ένα σαλέ εκεί.
Μόνο εκεί δεν έχουμε ψάξει.
Μου κρύβεις τίποτα άλλο;
Όχι.
ΜΠΟΡΟΥΜΕ ΝΑ ΣΥΝΑΝΤΗΘΟΥΜΕ ΟΛΟΙ ΑΜΕΣΑ ΓΙΑ ΤΗΝ ΚΑΜΙΛ;
ΕΙΝΑΙ ΕΠΕΙΓΟΝ.
Ο χώρος είναι σχεδόν έτοιμος.
Τον έχεις δει, Σιλβί;
Είναι καταπληκτικός.
Ναι, τον είδα.
Έχουμε κανονίσει με αρκετά έντυπα
να παρουσιάσουν το νέο κλαμπ.
Λοράν, διαθέτεις εξαιρετική ομάδα.
Έτσι πιστεύω.
Πάω να πληρώσω.
Ευχαριστώ, καλέ μου.
Διατίθεμαι να αφήσω πίσω το παρελθόν,
για να αξιοποιηθεί πλήρως το πρότζεκτ.
Ελπίζω κι εσύ.
Δεν θα συμφωνούσα αν επρόκειτο να αποτελέσει ζήτημα.
Καλώς.
Ξέρω ότι θες όσο κι εγώ να πετύχει ο Λοράν.
Ας το φροντίσουμε, λοιπόν.
Φυσικά.
Πήγες για πρωινό με τον Λουί ντε Λεόν;
Όχι. Πήγα για πρωινό με τον Λοράν και τον Λουί ντε Λεόν.
Η JVMA επενδύει στο κλαμπ του Λοράν και θέλει να το αναλάβουμε εμείς.
Καμιά άλλη απορία;
Όχι. Αλίμονο.
Το θεωρείς καλή ιδέα;
Όταν μ' ενδιαφέρει η γνώμη σου, θα τη ζητήσω, Έμιλι.
Δούλευες στην JVMA, σωστά;
Πάει πολύς καιρός.
Άκουσα πως υπάρχει ένα βεστιάριο όπου ο Λουί προσκαλεί…
Προτιμώ να μην ανασύρω άκομψες ιστορίες του παρελθόντος. Ήταν διαφορετικά τότε.
Μάλλον όχι όσο νομίζεις.
Κλείσε την πόρτα. Κάτσε, και πες μου τι ξέρεις.
Έμιλι, χρειάζομαι τη βοήθειά σου για το γεύμα της Boucheron.
-Φυσικά. -Παριστάνω πως γνωρίζω,
αλλά δεν ξέρω τίποτα για την Boucheron.
Κι ο Ζουλιέν έφυγε εξαιτίας σου.
Δεν νομίζω πως φταίω μόνο εγώ.
Είναι αργά πλέον για απόδοση ευθυνών. Βασικά, την έχουμε γαμήσει!
Λουκ. Ηρέμησε, εντάξει;
Θα το φέρουμε εις πέρας μαζί. Σου το υπόσχομαι.
Αλήθεια;
Σ' ευχαριστώ. Το 'ξερα πως μπορώ να βασιστώ πάνω σου.
Πάω τώρα στην Boucheron, να βεβαιωθώ πως είναι όλα εντάξει.
Τα λέμε εκεί αργότερα. Μην ανησυχείς.
Θα πάνε όλα περίφημα.
Σ' ευχαριστώ.
ΑΝ ΘΕΣ ΝΑ ΜΙΛΗΣΟΥΜΕ,
ΕΛΑ ΣΕ ΜΙΑ ΩΡΑ ΣΤΟ ΚΑΦΕ ΣΤΗΝ ΠΛΑΤΕΙΑ ΜΑΝΤΛΕΝ.
ΘΑ ΕΙΜΑΙ ΕΚΕΙ!
Θα το πω ευθέως. Δεν σ' εμπιστευόμαστε.
Ανησυχούν πολλοί.
Ο Γκαμπριέλ, οι γονείς της Καμίλ.
Δεν έχει να κάνει μ' εμένα, λοιπόν.
Εκτός αν έκανες κάτι στην Καμίλ.
Δεν το πιστεύετε όντως αυτό.
Όχι, βέβαια. Δεν σε παίρνει.
Είναι πολύ πιο δυνατή.
Είναι από τις πρώτες φίλες που έκανα εδώ.
Με έκανε να ελπίζω ότι δεν με μισούν οι πάντες
γιατί είμαι Αμερικανίδα.
Σε μισούν επειδή κλέβεις τα αγόρια τους.
Πιστεύω πως η Καμίλ θα τακτοποιήσει το πρόβλημά της.
Θεωρείς πως θα κάνει έκτρωση;
Ναι. Δεν είναι παράνομη εδώ, ξέρεις.
Δεν νομίζω πως θα το έκανε μόνη της, Ελίζ.
Συμφωνώ.
Κι εγώ.
Απλώς προσπαθώ να σκεφτώ μια δικαιολογία για την εξαφάνισή της.
Το έχει ξανακάνει στο παρελθόν.
Χανόταν από τον Γκαμπριέλ ή τους γονείς της,
αλλά επικοινωνούσε πάντα μαζί μας.
Πάντα.
ΛΟΥΚ ΕΙΜΑΙ ΣΤΟΝ ΧΩΡΟ. ΠΟΥ ΕΙΣΑΙ;
Έχω ένα επαγγελματικό γεύμα.
Ξέρω πόσο νοιάζεστε για την Καμίλ.
Νοιάζομαι κι εγώ πολύ για εκείνη. Να είμαστε σε επικοινωνία, λοιπόν.
Εντάξει.
Μάλλον θα πληρώσουμε εμείς το παγωμένο τσάι της.
Τι αγενής.
Συγγνώμη που άργησα.
Πού ήσουν; Σε λίγο, έρχονται οι καλεσμένοι.
Με τις φίλες της Καμίλ. Αγνοείται.
Η Καμίλ; Τι κρίμα.
Πανέμορφη. Ελπίζω να 'ναι καλά.
Εδέησες να έρθεις, Έμιλι;
Εξαφανίστηκε η Καμίλ. Εγκληματική πράξη;
Δεν νομίζω.
Ιδιοκτήτρια γκαλερί είναι, όχι ξένος δικτάτορας.
Αγνοείται από τον γάμο της,
και μάλιστα, περιμένει παιδί από τον Γκαμπριέλ.
Κι εκείνος;
Την ψάχνει, όπως όλοι.
Είμαι βέβαιη πως χρειάζεται λίγο χώρο,
και θα το εκτιμούσε αν την άφηναν ήσυχη.
Εγώ, σίγουρα.
Η Collection Quatre. Ένα δώρο για κάθε καλεσμένο.
Είναι ακριβώς όπως σ' εκείνη την ταινία του Αντονιόνι, την Περιπέτεια.
Ένας τύπος σαλπάρει με την κοπέλα του και την κολλητή της.
Η κοπέλα του εξαφανίζεται.
Τη βρίσκουν;
Όχι.
Ο τύπος τα φτιάχνει με την κολλητή της
και την ξεχνούν τελείως.
Τους απορροφά πλήρως ο έρωτάς τους.
Τη σκότωσε κάποιος; Έπεσε από τον γκρεμό;
Ποιος ξέρει; Νοιάζονται μόνο για τους εαυτούς τους.
Τι φρικτό.
Αυτή η ταινία δεν θα μπορούσε να γυριστεί στις μέρες μας.
Τώρα, μπορείς να εντοπίσεις το κινητό κάποιου.
Παραείμαστε συνδεδεμένοι πλέον.
Θεέ μου, Λουκ.
Στο Σαν Τροπέ, κοινοποίησε την τοποθεσία της.
-Την κοινοποιεί ακόμη; -Για να δω.
Ναι! Απ' ό,τι φαίνεται, είναι στο Ζιβερνί.
Υπέροχα. Στον κήπο του Μονέ.
Κι ο Γκαμπριέλ; Τι θα κάνω;
Ό,τι δεν μπόρεσε να κάνει ο Αντονιόνι. Θα τη φέρεις πίσω.
Σκατά. Θα είσαι εντάξει;
Όχι ιδιαίτερα.
Μα δεν θα σταθώ εμπόδιο σ' ένα καλό σίκουελ.
Καλή τύχη.
Λοιπόν, πώς σου φαίνεται το νέο σου γραφείο;
Το λατρεύω.
Νιώθω πιο παραγωγικός.
Έχει άλλον αέρα.
Και καθόλου δράματα.
Ενδεχομένως να έχουμε κάποια στιγμή.
Θα κλείσω την πόρτα μου.
Έχουμε ένα ξεχωριστό πρότζεκτ
για εσένα.
Θαυμάσια.
Πολύ υψηλού προφίλ.
Αποκλειστική συνεργασία με τον Πιερ Καντό.
Με τον Ντουπρί, θες να πεις.
Σκέτος εφιάλτης.
Όντως.
Λου-Αν, Φιλίπ.
Στις ομορφιές σας είστε.
Είστε ευχαριστημένοι;
Όχι. Εξήγησε, σε παρακαλώ, την εικόνα που προβάλλεται.
Το λογότυπο της Boucheron.
Εγώ βλέπω ποδηλάτες.
Τι; Με συγχωρείτε.
Η ταπετσαρία μου.
Είναι αυθεντική φωτογραφία του Γύρου της Γαλλίας του 1985…
Βγάλ' τη.
Μάλιστα. Ορίστε. Καλύτερα τώρα.
Ευχαριστούμε.
Είναι η εικοστή επέτειος της Quatre.
Περιμέναμε κάτι περισσότερο.
Κάτι βιωματικό. Πρωτοποριακό.
Τι προσανατολισμό έχει η καμπάνια στα μέσα δικτύωσης;
Υπάρχει κάποιο φίλτρο;
Πού 'ναι η Έμιλι;
Μη μου πεις ότι δεν είναι εδώ.
Απλώς νιώθουμε πως κάτι λείπει.
Πολλά λείπουν.
Σωστά. Έχετε απόλυτο δίκιο.
Όντως κάτι λείπει.
Αυτό είναι το κεντρικό θέμα αυτής της καμπάνιας.
Καθώς, όταν κάτι λείπει,
το προσέχουν οι πάντες.
Πηγαίνετε να καθίσετε, κι ετοιμαστείτε για την τελευταία πράξη.
Καλώς. Μας συγχωρείτε.
Συγγνώμη. Πόσο ντρέπομαι.
Κανένα θέμα. Αυτό σημαίνει πως η συνέχεια θα αποτελέσει τεράστια έκπληξη.
Μισώ τις εκπλήξεις. Ελπίζω να ξέρεις τι κάνεις.
Κι εγώ το ίδιο.
Με συγχωρείτε.
Κυρίες και κύριοι, μπορώ να έχω την προσοχή σας, παρακαλώ;
Ενώ όλοι απολάμβαναν το θεσπέσιο γεύμα τους,
εξαφανίστηκε ένα από τα μενταγιόν της σειράς Boucheron Quatre.
Συνεπώς, άπαντες σ' αυτήν την αίθουσα θεωρείστε συνένοχοι.
Και δικαιούστε όλοι να συμμετάσχετε στο αποκλειστικό κυνήγι θησαυρού
για τα χαμένα κοσμήματα.
Θα πρέπει να ακολουθήσετε την Boucheron στο Instagram.
Θα αναρτούμε κάθε μέρα στοιχεία μέχρι να βρεθεί το μενταγιόν.
Κι όποιος βρει το χαμένο μενταγιόν, θα μπορέσει να το κρατήσει.
Ναι!
Παρακαλώ.
Οι κανόνες θα αναρτώνται στο Instagram μας.
Μην ξεχνάτε να ανεβάζετε φωτογραφίες στο κυνήγι του θησαυρού
με την ένδειξη Boucheron Quatre.
Όπως ο αριθμός τέσσερα.
Δεν γίνεται να χαρίσουμε ένα μενταγιόν.
Προφανώς, Λουκ. Τι σκεφτόσουν;
Μην ανησυχείτε.
Δεν πρόκειται να χαρίσετε τίποτα.
Μερικές φορές, στη ζωή, κάποια πράγματα δεν βρίσκονται ποτέ.
Έτσι θα γίνει. Εντάξει;
Απλώς θα αναρτούμε στοιχεία μέχρι να βαρεθούν,
να το ξεχάσουν και να πάνε παρακάτω.
Εντάξει.
ΕΧΕΤΕ ΚΑΤΑΦΘΑΣΕΙ ΣΤΗΝ ΟΙΚΙΑ ΤΟΥ ΜΟΝΕ - ΖΙΒΕΡΝΙ, ΓΑΛΛΙΑ
Γεια σας. Με συγχωρείτε.
Εργάζεστε εδώ;
Μάλιστα. Κάνω ξεναγήσεις.
Τέλεια.
Αναζητώ μια φίλη μου και μάλλον βρίσκεται στην περιοχή.
Μάλλον καθαρίζει τα πέταλα των νουφάρων.
Πρόκειται για παράδοση που ξεκίνησε ο ίδιος ο Μονέ.
Μπορώ να σου πω περισσότερα, αν ενδιαφέρεσαι.
Να τα πούμε καθ' οδόν;
-Ναι, φυσικά. -Ωραία.
Ο Μονέ αγόρασε όλα τα υδρόβια φυτά του από το φυτώριο Λατούρ-Μαλιάκ,
όπου είχαν πρόσφατα δημιουργήσει μια νέα ποικιλία χρωματιστών νουφάρων,
που παρουσιάστηκαν για πρώτη φορά στην Παγκόσμια Έκθεση του 1889.
Μέχρι τότε, οι Ευρωπαίοι διέθεταν μόνο λευκά νούφαρα.
Να τη. Πάω να τη χαιρετήσω.
Μόνο οι εθελόντριες μπαίνουν στις βάρκες.
Δηλώνω εθελόντρια.
Καλώς.
Καμίλ.
Δεν θέλω να σου μιλήσω, Έμιλι.
Καταλαβαίνω πως θες να μείνεις μόνη.
Όντως. Άσε με ήσυχη, λοιπόν.
Είμαι απλώς η αγγελιοφόρος που μεταφέρει ένα μήνυμα.
Το λατρεύεις αυτό, έτσι;
Πλέον, μου στέλνουν και ο Γκαμπριέλ και η Σοφία.
Ήρθα εδώ να ηρεμήσω, και δεν μπορώ εξαιτίας σου.
Με συγχωρείς,
αλλά ανησυχούν πολλοί.
Η οικογένειά σου, ο Γκαμπριέλ, εγώ.
Γι' αυτό του 'πες ότι τον απάτησα;
Για να αισθανθεί καλύτερα;
Βαρέθηκα να κρατώ τα μυστικά σου
και να γίνομαι σάκος του μποξ για την οικογένεια και τις φίλες σου.
Μη γίνεσαι υπερβολική.
Εσύ εξαφανίστηκες, όχι εγώ.
Η αλήθεια είναι πως ήρθες μέχρι εδώ
επειδή αισθάνεσαι ενοχές.
Όντως αισθάνομαι ενοχές, επειδή αναλαμβάνω την ευθύνη όταν φταίω.
Σε αντίθεση μ' εσένα.
Ήθελες να ξεφύγεις από τη σχέση σου
και σου ήταν πιο εύκολο να κατηγορήσεις εμένα.
Δεν είναι έτσι.
Έλεος, Έμιλι. Πάψε να χτυπάς τη βάρκα μου.
Έτσι είναι, εντάξει;
Δεν χτυπάω τη βάρκα. Προσπαθώ να σε φέρω πίσω.
Φύγε!
Καμίλ!
Θεέ μου.
Γι' αυτό φταις σίγουρα, πάντως!
Δεν περίμενα τέτοια συμπεριφορά από ενηλίκους,
ειδικά από εθελόντρια.
Απαγορεύεται η κολύμβηση εδώ! Το ξέρεις πολύ καλά αυτό!
Δεν το πιστεύω!
Τι είπε;
Ότι απαγορεύεται να κολυμπάς εδώ.
Δεν κολυμπούσα, βασικά. Απλώς προσπαθούσα να μην πνιγώ.
Θα κάνω μια δωρεά, για να μην μας απαγορευθεί δια παντός η είσοδος.
Σ' ευχαριστώ.
Παρακαλώ.
Και συγγνώμη.
Σε χρησιμοποίησα ως δικαιολογία.
Δεν περίμενα να παντρευτώ άμεσα.
Όταν είδα πόσο χαρούμενοι ήταν ο Γκαμπριέλ κι οι δικοί μου,
πήγα με τα νερά τους.
Ώσπου δεν άντεξα.
Κατανοώ πως δεν ήθελες να τους απογοητεύσεις,
μα έπρεπε να σκεφτείς κι εσένα.
Όχι μόνο εμένα.
Θα γίνω μαμά.
Συγχαρητήρια.
Δεν είχα σκοπό να πληγώσω κανέναν.
Απλώς ήθελα να σκεφτώ.
Και τι σκέφτηκες;
Στο Ζιβερνί ερωτεύτηκα τη ζωγραφική.
Εδώ, αντιλαμβάνεσαι
γιατί ζωγράφιζαν έτσι οι ιμπρεσιονιστές.
Προσπαθούσαν να απαθανατίσουν τη φύση.
Τίποτα δεν είναι τέλειο.
Μα είναι όλα όμορφα.
Ώρα να επιστρέψουμε;
ΑΓΝΩΣΤΟΣ ΑΡΙΘΜΟΣ
Κυρία Γκρατό, είμαι η Νοέλ Ρενιέ από τη Le Monde.
Σας έχω ξανακαλέσει.
Θα ήθελα πολύ να μιλήσουμε για τη θητεία σας στην JVMA,
και συγκεκριμένα για τον Λουί ντε Λεόν.
Είμαι πολύ απασχολημένη. Γεια σας.
Ευχαριστώ.
Και που με κάλυψες.
Γκαμπριέλ.
Σοφία.
Είμαι το τελευταίο άτομο που θες να δεις,
αλλά μόλις έφτασα και ήρθα αμέσως εδώ.
Θα κάνω ό,τι μπορώ για να βρεθεί η Καμίλ.
Θα βεβαιωθώ ότι είναι καλά.
Και μετά, θα φύγω.
Για την ακρίβεια, την εντόπισε η Έμιλι στο Ζιβερνί.
Είναι καθ' οδόν.
Προτού φύγεις, όμως,
εμείς πρέπει να πιούμε ένα ποτό.
Ναι.
Είμαι αγχωμένη.
Θα χαρεί να σε δει.
Έτσι λες;
Μη μου το ξανακάνεις αυτό. Μην εξαφανιστείς έτσι.
Χίλια συγγνώμη.
Έγιναν όλα τόσο γρήγορα. Δεν ήθελα να το μετανιώσουμε.
Για το μωρό λες;
Όχι, για τον γάμο μας.
Δεν χρειάζεται να παντρευτούμε.
Είμαστε οικογένεια.
Ό,τι κι αν γίνει.
Σοφία;
Πώς να μείνω στη Αθήνα; Μπορεί να σου είχε συμβεί κάτι.
Ανησύχησα πολύ.
Σ' αγαπώ, Καμίλ.
Κι εγώ.
Αλήθεια;
Ναι. Έχω τόσα να σου πω.
Έλα.
Είσαι καλά;
Ναι.
Ξέρω πώς είναι να είσαι ερωτευμένος με κάποιον άλλον.
Αν χρειαστείς οτιδήποτε, πάντως, θα είμαι εκεί πέρα.
Υποτιτλισμός: Παναγιώτης Καρούσος